钦定古今图书集成/明伦汇编/氏族典/第215卷 > 何廷魁
## 钦定古今图书集成/明伦汇编/氏族典/第215卷 > 何廷魁

按《明外史何廷魁传》：“廷魁，字汝谦，山西威远卫人。万
历二十九年进士。授泾县知县，调宁晋，迁刑部主事，
历归德、卫辉、河南知府，西宁副使。坐考功法，复为黎
平知府。会辽事棘，迁副使，分巡辽阳。及辽阳破，廷魁
怀印率其妾高氏、金氏投井死，婢仆从死者六人。都
司徐国全闻之，亦自经公署。事闻，赠光禄卿，再赠大”
理卿，赐祭葬，谥“忠愍”，世荫锦衣百户。国全赠恤如制。